
Организатор је и учесник већег броја конгреса, симпозијума, курсева, семинара, радионица и других облика континуиране медицинске едукације. Председник или члан научних и организационих одбора великог броја националних и међународних скупова. До сада је одржао преко 70 предавања на међународним  и домаћим конгресима, симпозијумима и другим стручним скуповима. Ментор две одбрањене докторске и три магистарске тезњ.
Члан преко 20 комисија за одбрану магистарских и докторских радова на Медицинским факултет 
Члан је више националних и међународних струковних удружења анестезиолога има у Приштини, Београду и Новом Саду.. Члан је Српског лекарског друштва, носилац признања Повеље СЛД за најбољег дипломираног студента 1990. године и дипломе СЛД за постигнуте резултате 1998. Од 2012. год је потпредседник секције за Анестезиологију, интензивно лечење и терапију бола СЛД, а од 2015. председник Актива за реаниматологију и трауму анестезиолошке секције СЛД-а. Референт је за давање мишљења за доделу назива примаријус при СЛД-у.Као управник Центра за научно истраживачки рад на матичном факултету управља јуниор научним пројектима и има значајну улогу  у организацији и праћењу научно истраживачког рада на матичном факултету. Последњих 20 година посвећен је изучавању кардиопулмонално церебралне реанимације по чему је препознатљив у земљи и региону. Први у Србији формирао Центар за симулациону медицину на свом матичном факултету и своја искуства као руководилац Центра преко стручних радова и предавања преноси медицинској  јавности. Судија је Врховног суда части Лекарске коморе Србије




